Koori liikme tunnuseks on väike noodivõtmeke, mis antakse talle liikmeks vastuvõtmisel.
#000000
Lisaks on sel puhul värskele liikmele kombeks pakkuda jooki pudelist, mis kunagi tühjaks ei saa ning mille sisu kohta keegi enam midagi täpset ei tea. Väga vanad lauljad räägivad, et selle joogi joomisest tulnudki hea mõte uus koor luua.
#000001
Koori teenelisi liikmeid ehk lauljaid, kellel täitub Hilaros laulmisest 7 aastat, peetakse meeles teenelise liikme märgiga. Eks ta ole üsna suur – kes kannab rinnas, kes riputab seinale... Praegusel hetkel laulab Hilaros 28 taolise teeneteraha saanud lauljat.
#000002
Kui laulu-aastaid juba kahe teenelise liikme staaži jagu ehk kokku 14 on kogunenud, tunnustatakse lauljat topelt-teenelise liikme peekriga.
#000003
Hilaro presidendi ametitunnuseks on presidendi müts ning sau. Oleks selle mütsi valmistaja kord osanud aimata, et ta seda varsti ise kandma peab, oleks müts ehk tegematagi jäänud...
#000005
Hilaro koorivanemale kuulub kelluke, millega on hea vajaduse korral rahvast kokku kutsuda või dirigendile märku anda, et see aeg, mis talle tööks antud, on juba möödas.
#000006
Koori kroonikule kuulub ametipliiats, millega Hilaro elust-olust märkmeid teha. Vanarahvas räägib, et kui see pliiats lõpuni ära kulub, pidada koorile uus kroonik valitama.
#000009
Hilaro maskott on tilluke olevus nimega Hilarius. Koori nimest tulenevalt on ta üks alati rõõmsameelne ja lahke vennike. Et tal poleks üksi igav, valitakse kooris igaks hooajaks üks lauljatest Hilariuseks, kes oma lõbusa olekuga on selle ära teeninud. Selle laulja juures veedabki maskott oma hooaja. Muide, aja jooksul on maskotile väiksed järeltulijadki siginenud.
#000010
Segakoor Hilaro on asutatud 1991.aasta 29.aprillil. “Hilaro” tähendab ladina keeles “rõõmsamaks, lõbusamaks muutma, meelt lahutama”.
#000011